J. Šimko, poslanec: (2006-04-19):
Dovolil by som si pokračovať ďalej a to je tajné hlasovanie o návrhu na voľbu kandidáta na vymenovanie za sudcu Ústavného súdu Slovenskej republiky. Celkovo bolo vydaných a poslanci si osobne prevzali 113 hlasovacích lístkov, teda na voľbe bolo prítomných 113 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na vymenovanie za sudcu Ústavného súdu Slovenskej republiky jeden poslanec neodovzdal hlasovací lístok. Zo 112 odovzdaných hlasovacích lístkov bolo 8 neplatných a 104 platných. Podľa platných hlasovacích lístkov overovatelia zistili, že za Anamáriu Báder hlasovalo 5 poslancov, 44 boli proti, 55 sa zdržali hlasovania. Za Jána Drgonca hlasovalo 42 poslancov, proti bolo 31, zdržalo sa 31. Za Jozefa Madliaka bolo 21 poslancov, proti bolo 39, zdržalo sa 44. Za Magdalénu Valušovú hlasoval 1 poslanec, 46 bolo proti, 57 sa zdržalo hlasovania. Na schválenie návrhu na voľbu kandidáta na vymenovanie za sudcu Ústavného súdu Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní o návrhu na voľbu kandidáta na vymenovanie za sudcu Ústavného súdu Slovenskej republiky nebol nikto zvolený. Nakoľko nebol zvolený kandidát na vymenovanie za sudcu Ústavného súdu Slovenskej republiky, vykoná sa opakovaná voľba, do ktorej postupujú všetci navrhnutí kandidáti. A posledné hlasovanie, o návrhu na voľbu členov Rady Slovenskej televízie. Bolo vydaných a poslanci si osobne prevzali 113 hlasovacích lístkov, teda na voľbe bolo prítomných 113 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rady Slovenskej televízie nula poslancov neodovzdalo hlasovacie lístky, zo 113 odovzdaných hlasovacích lístkov bolo 16 neplatných a 97 platných. Podľa platných hlasovacích lístkov overovatelia zistili, že za Máriu Bílovú hlasovalo 36 poslancov, 30 bolo proti, 31 sa zdržalo hlasovania. Za Ľubomíra Čechoviča hlasoval 1 poslanec, 46 bolo proti, 50 sa zdržalo hlasovania. Za Vladimíra Černého boli 4 poslanci, 43 bolo proti, 50 sa zdržali hlasovania. Za Ingrid Fašiangovú hlasovalo 6 poslancov, 44 bolo proti, 47 sa zdržalo hlasovania. Za Oľgu Feldekovú hlasovalo 29 poslancov, 32 bolo proti, 36 sa zdržalo hlasovania. Za Vladimíra Gala hlasovalo 27 poslancov, 36 bolo proti, 34 sa zdržalo hlasovania. Za Ľubomíra Halona hlasovalo 16 poslancov, proti bolo 39, 42 sa zdržalo hlasovania. Za Jozefa Horvátha bolo 16 poslancov, 40 proti, 41 sa zdržalo hlasovania. Za Andreja Hrnčiara bolo 22 poslancov, 39 bolo proti, 36 sa zdržalo hlasovania. Za Juraja Kysela nehlasoval nikto, 46 bolo proti, 51 sa zdržalo hlasovania. Za Naďu Lazarovú hlasovalo 8 poslancov, 41 bolo proti, zdržalo sa 48 poslancov. Za Juraja Priečinského hlasovali 2 poslanci, 44 bolo proti, 51 sa zdržalo. Za Jaroslava Rezníka hlasovali 4 poslanci, 43 bolo proti, 50 sa zdržali. Za Martina Sarvaša hlasovali 3 poslanci, 43 proti, 51 sa zdržalo hlasovania. Za Ondreja Sliackeho hlasovalo 51 poslancov, 19 proti, 27 sa zdržalo hlasovania. Za Alfréda Somogyiho hlasovalo 53 poslancov, 24 bolo proti, 20 sa zdržalo hlasovania. Za Martu Vančovú hlasoval 1 poslanec, proti 44, zdržalo sa 52 poslancov. Za Stanislava Žiačika hlasovalo 25 poslancov, 35 proti, 37 sa zdržalo hlasovania. Na voľbu členov Rady Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol za člena Rady Slovenskej televízie nikto zvolený. Nakoľko nebol zvolený potrebný počet členov Rady Slovenskej televízie, vykoná sa druhé kolo voľby, do ktorého postupujú kandidáti s najväčším počtom hlasov a to dvojnásobok počtu členov, ktorých treba zvoliť. Na základe uvedeného, do druhého kola postupujú desiati kandidáti, ktorí v prvom kole získali najvyšší počet hlasov. Teda Alfréd Somogi, Ondrej Sliacky, Mária Biľová, Oľga Feldeková, Vladimír Gallo, Stanislav Žiačik, Andrej Hrnčiar, Ľubor Hallon, Jozef Horváth a Naďa Lazarová. Ďakujem, pán podpredseda.